ประกาศกระทรวงคมนาคม เรื่อง ยกเลิกสถานีขนส่งผู้โดยสารจังหวัดนครนายก
ประกาศกระทรวงคมนาคม
เรื่อง
ยกเลิกสถานีขนส่งผู้โดยสารจังหวัดนครนายก[๑]
 

ตามที่รัฐมนตรีว่าการกระทรวงคมนาคมได้ประกาศกำหนดให้บริเวณที่ดินโฉนดเลขที่
๑๒๘๙ ตำบลวังกระโจม อำเภอเมือง จังหวัดนครนายก
เป็นสถานที่ใช้เป็นสถานีขนส่งผู้โดยสารจังหวัดนครนายก โดยประกาศในราชกิจจานุเบกษา
เล่ม ๑๐๕ ตอนที่ ๓๐ ลงวันที่ ๒๕ กุมภาพันธ์ ๒๕๓๑
มีผลใช้บังคับตั้งแต่วันที่ประกาศในราชกิจจานุเบกษาเป็นต้นไป ตามความในมาตรา ๑๑๕
วรรคห้า แห่งพระราชบัญญัติการขนส่งทางบก พ.ศ. ๒๕๒๒
และกรมการขนส่งทางบกได้ออกใบอนุญาตจัดตั้งและดำเนินการสถานีขนส่งผู้โดยสารจังหวัดนครนายก
ตามความในมาตรา ๑๑๙ แห่งพระราชบัญญัติการขนส่งทางบก พ.ศ. ๒๕๒๒ ตั้งแต่วันที่ ๒๙
กุมภาพันธ์ ๒๕๕๑ ครบกำหนดวันที่ ๑๐ มกราคม ๒๕๖๐ นั้น

เนื่องจากใบอนุญาตจัดตั้งและดำเนินการสถานีขนส่งผู้โดยสารจังหวัดนครนายกได้สิ้นอายุลง
ประกอบกับผู้ขอรับใบอนุญาตไม่ประสงค์จะต่ออายุใบอนุญาต
รัฐมนตรีว่าการกระทรวงคมนาคมจึงประกาศยกเลิกสถานีขนส่งผู้โดยสารจังหวัดนครนายกดังกล่าวข้างต้น

ทั้งนี้
ตั้งแต่บัดนี้เป็นต้นไป


ประกาศ ณ วันที่ ๑๖ กุมภาพันธ์
พ.ศ. ๒๕๖๑
อาคม เติมพิทยาไพสิฐ
รัฐมนตรีว่าการกระทรวงคมนาคม












ปวันวิทย์/จัดทำ
๑๐
พฤษภาคม ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๖๒ ง/หน้า ๙/๑๖ มีนาคม ๒๕๖๑